钦定古今图书集成/明伦汇编/氏族典/第313卷 > 《廖用贤尚友录》 > 成公
## 钦定古今图书集成/明伦汇编/氏族典/第313卷 > 《廖用贤尚友录》 > 成公

按《尚友录》：成公，成帝时人。自隐姓名，常诵经，不交世
利，时人目为成公。成帝出游，问之，成公不屈节。上曰：
“朕能富贵，人能杀人，子何逆朕？”成公曰：“陛下能贵人，
臣能不受陛下之官；陛下能富人，臣能不受陛下之
禄；陛下能杀人，臣能不犯陛下之法。”上不能屈，使郎
官二人就受政事十二篇。